จังหวัดแม่ฮ่องสอน ประชุมแผนแก้ไขปัญหาเกษตรกรผู้ปลูกกระเทียม
จังหวัดแม่ฮ่องสอน ประชุมแผนแก้ไขปัญหาเกษตรกรผู้ปลูกกระเทียม

นายสืบศักดิ์ เอี่ยมวิจารณ์ ผู้ว่าราชการจังหวัดแม่ฮ่องสอน ประชุมคณะกรรมการเพื่อแก้ไขปัญหาเกษตรกรอันเนื่องมาจากผลิตผลการเกษตร ระดับจังหวัดแม่ฮ่องสอน ครั้งที่3/2561 ณ ห้องประชุม ชั้น 3 สำนักงานพาณิชย์จังหวัดแม่ฮ่องสอน เพื่อหารือและติดตามการดำเนินการแก้ไขปัญหาเกษตรกรอันเนื่องมาจากผลิตผลการเกษตร ที่ผ่านมาจังหวัดแม่ฮ่องสอนออกประกาศ ณ วันที่ 2 มีนาคม 2661 กำหนดใช้เป็นระยะเวลา 180 วัน นับตั้งแต่วันประกาศเป็นต้นไป โดยให้ผู้ประกอบการรับซื้อผลผลิตกระเทียมสดและกระเทียมแห้งจากเกษตรกรในราคาเดียวกัน ณ จังหวัดแม่ฮ่องสอน ให้รับซื้อผลผลิตกระเทียมสดในราคาไม่ต่ำกว่ากิโลกรัมละ 15 บาท และให้รับซื้อผลผลิตกระเทียมแห้งในราคาไม่ต่ำกว่ากิโลกรัมละ 50 บาท